Here is a page extracted from Wikipedia that may contain CSS, HTML, and a lot of unformatted text.

Title: Archivo Audiovisual de l'Aragonés
Content: L'Archivo Audiovisual de l'Aragonés ye un prochecto que naixió en 2001 ta rechistrar en video d'alta calidat charradas orals en l'aragonés vivo, deixando un testimonio d'a suya riqueza, vitalidat y estructura.

Ye una iniciativa coordinata y disenyata por Fernando Blas Gabarda y Fernando Romanos Hernando, contando con a producción y realización d'a interpresa MODÉLIKA y que ha contato con refirme d'o Gubierno d'Aragón que ha aduyato en a financiación.

As gravacions se fan en l'Alto Aragón, mas que mas en as zonas d'o Pireneu y Prepireneu que millor han conservato a luenga propia y a tradición oral. As gravacions feitas superan as 100 horas de materials audiovisuals y mas de 200 informants patrimonials entrevistatos, y conta con testimonios de mas de 30 lugars en as vals de: Ansó, Echo, Tena, Bielsa, Chistau, Ribagorza y Benás.

Vinclos externos 
  Pachina web de l'Archivo Audiovisual de l'Aragonés.

Idioma aragonés